Jayde Panayiotou-moord: Verdagte glo staatsgetuieLuthando Siyoli tydens Donderdag se hofverskyning. Foto: ANA Siyoli word aangekla van moord, ontvoering, roof met verswarende omstandighede en sameswering tot moord. Siyoli was die eerste verdagte wat in hegtenis geneem is nadat Panayiotou se liggaam gevind is. Panayiotou is in die kop en bolyf geskiet. Volgens bronne na aan die ondersoek gaan Siyoli ŉ staatsgetuie word en teen sy medebeskuldigdes getuig. Christopher Panayiotou, Jayde se man, en Sizwezakhe Vumazonke word ook aangekla in verband met die moord. Siyoli het glo ná sy inhegtenisneming die polisie op Christopher se spoor gesit. Daarna is daar glo ŉ lokval vir Christopher gestel waarna hy in hegtenis geneem is. Die saak teen Siyoli is tot 19 Junie uitgestel wanneer hy saam met sy medebeskuldigdes sal verskyn. Siyoli bly in aanhouding tot sy volgende verskyning. Klik hier vir alle vorige berigte oor die saak.